ᱡᱮᱜᱮᱛᱟᱹᱨᱤ ᱠᱩᱲᱤ ᱜᱤᱫᱽᱨᱟᱹ ᱢᱟᱦᱟᱸ

ᱡᱮᱜᱮᱛᱟᱹᱨᱤ ᱠᱩᱲᱤ ᱜᱤᱫᱽᱨᱟᱹ ᱢᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱡᱟᱹᱛᱤᱭᱟᱹᱨᱤ ᱥᱮᱢᱞᱮᱫ ᱫᱟᱨᱟᱭ ᱛᱮ ᱩᱪᱷᱟᱹᱱ ᱟᱠᱟᱱ ᱢᱤᱫᱴᱟᱹᱝ ᱡᱮᱜᱮᱫ ᱡᱟᱠᱟᱛ ᱢᱟᱱᱟᱣ ᱢᱟᱦᱟᱸ, ᱱᱚᱶᱟ ᱫᱚ ᱠᱩᱲᱤ ᱠᱚᱣᱟᱜ ᱢᱟᱦᱟᱸ ᱟᱨ ᱡᱮᱜᱮᱫ ᱡᱟᱠᱟᱛ ᱠᱩᱲᱤ ᱢᱟᱦᱟᱸ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱑᱑ ᱚᱠᱴᱳᱵᱚᱨ, ᱒᱐᱑᱒ ᱫᱚ ᱛᱟᱦᱮᱸ ᱠᱟᱱᱟ ᱠᱩᱲᱤ ᱜᱤᱫᱽᱨᱟᱹ ᱠᱚᱣᱟᱜ ᱯᱩᱭᱞᱩ ᱢᱟᱦᱟᱸ ᱾ ᱱᱚᱶᱟ ᱢᱟᱱᱟᱣ ᱫᱚᱭ ᱜᱚᱲᱚᱭᱮᱫᱼᱟ ᱠᱩᱲᱤ ᱠᱚ ᱞᱟᱹᱜᱤᱫ ᱵᱟᱹᱲᱛᱤ ᱫᱟᱣ ᱠᱩᱲᱤ ᱜᱤᱫᱽᱨᱟᱹ ᱟᱨ ᱡᱮᱜᱮᱫ ᱡᱟᱠᱟᱛ ᱠᱩᱲᱤᱠᱚ ᱠᱚ ᱥᱟᱢᱟᱝᱮᱫ ᱡᱟᱱᱟᱝ ᱵᱮᱥᱚᱢᱟᱱ ᱪᱮᱛᱟᱱ ᱨᱮ ᱩᱫᱽᱜᱟᱹᱣ ᱵᱟᱹᱲᱛᱤᱭᱟᱭ ᱾ ᱱᱚᱶᱟ ᱵᱮᱥᱚᱢᱟᱱ ᱠᱚ ᱢᱩᱫᱽᱨᱮ ᱢᱮᱱᱟᱜᱼᱟ ᱥᱮᱪᱮᱫ ᱧᱟᱢ, ᱡᱚᱢᱟᱜ, ᱟᱹᱱᱟᱹᱨᱤ ᱦᱚᱠ ᱠᱚ, ᱦᱚᱲᱢᱚ ᱥᱟᱶᱟᱨ ᱡᱚᱛᱚᱱ ᱟᱨ ᱦᱤᱨᱠᱟᱹ ᱠᱷᱚᱱ ᱨᱩᱠᱷᱤᱭᱟᱹ, ᱛᱤᱨᱞᱟᱹ ᱠᱚ ᱵᱤᱨᱩᱫᱷᱨᱮ ᱦᱤᱸᱥᱟᱹ ᱟᱨ ᱵᱚᱲᱦᱮ ᱜᱤᱫᱽᱨᱟᱹ ᱵᱟᱯᱞᱟ ᱞᱮᱠᱟᱱ ᱴᱚᱴᱷᱟ ᱾ ᱱᱚᱶᱟ ᱢᱟᱦᱟᱸ ᱢᱟᱱᱟᱣ ᱫᱚ "ᱩᱛᱱᱟᱹᱣ ᱟᱹᱨᱤ, ᱯᱨᱳᱜᱽᱨᱟᱢᱤᱝ, ᱯᱟᱥᱱᱟᱣ ᱟᱨ ᱛᱚᱞᱟᱥ ᱨᱮ ᱢᱤᱫᱴᱟᱹᱝ ᱵᱷᱮᱜᱟᱨ ᱜᱟᱫᱮᱞ ᱞᱮᱠᱟᱛᱮ  ᱠᱩᱲᱤ ᱟᱨ ᱡᱩᱣᱟᱹᱱ ᱛᱤᱨᱞᱟᱹ ᱠᱚᱣᱟᱜ ᱜᱮᱞᱮ ᱵᱤᱞᱤ ᱮᱛᱚᱦᱚᱵ ᱨᱮᱭᱟᱜ ᱮ ᱩᱫᱩᱜ ᱥᱚᱫᱚᱨᱟ" ᱾

 ᱯᱷᱮᱰᱟᱛ ᱠᱟᱛᱷᱟ 
ᱡᱮᱜᱮᱛ ᱡᱟᱠᱟᱛ ᱨᱮ ᱠᱩᱲᱤ ᱠᱚ ᱠᱚ ᱥᱟᱢᱟᱝᱣᱮᱫ ᱮᱴᱠᱮᱴᱚᱬᱮ ᱨᱮᱭᱟᱜ ᱡᱮᱜᱮᱛᱟᱹᱨᱤ ᱠᱩᱲᱤ ᱢᱟᱦᱟᱸ ᱦᱚᱛᱮᱛᱮ ᱵᱟᱹᱲᱛᱤ ᱩᱫᱽᱜᱟᱹᱣᱮᱫᱼᱟ᱾ ᱟᱭᱢᱟ ᱡᱮᱜᱮᱫ ᱡᱟᱠᱟᱛ ᱩᱛᱷᱱᱟᱹᱣ ᱨᱮᱭᱟᱜ ᱩᱭᱦᱟᱹᱨ ᱨᱮ ᱠᱩᱲᱤ ᱠᱚ ᱥᱮᱞᱮᱫ ᱟᱨᱵᱟᱝ ᱠᱚ ᱟᱫᱮᱨᱮᱫ ᱠᱚᱣᱟ ᱡᱟᱦᱟᱸᱛᱮ ᱫᱚ ᱟᱠᱚᱣᱟᱜ ᱮᱠᱮᱴᱚᱬᱮᱭ "ᱪᱷᱟᱱ"ᱮᱫᱼᱟ ᱾ ᱤᱭᱩ ᱮᱥ ᱮ ᱟᱤ ᱰᱤ ᱞᱮᱠᱟᱛᱮ ᱒᱐᱑᱔ ᱥᱟᱹᱦᱤᱛ ᱫᱷᱟᱹᱵᱤᱡ ᱛᱮ ᱡᱮᱜᱮᱛ ᱡᱟᱠᱟᱛ ᱨᱤᱱ ᱖ᱹ᱒ ᱠᱚᱴᱤ ᱠᱷᱚᱱ ᱵᱟᱹᱲᱛᱤ ᱠᱩᱲᱤ ᱠᱚ ᱥᱮᱪᱮᱫ ᱨᱮᱭᱟᱜ ᱫᱟᱣ ᱵᱟᱝ ᱠᱚ ᱧᱟᱢ ᱞᱮᱫᱼᱟ᱾ ᱡᱮᱜᱮᱫ ᱡᱟᱠᱟᱛ ᱟᱨ ᱥᱟᱢᱮᱞᱟᱭᱛᱮ , ᱕ ᱠᱷᱚᱱ ᱑᱔ ᱥᱮᱨᱢᱟ ᱩᱢᱮᱨ ᱨᱮᱱ ᱠᱩᱲᱤ ᱠᱚ ᱑᱖ ᱠᱚᱴᱤ ᱴᱟᱬᱟᱝ ᱠᱷᱚᱱ ᱵᱟᱹᱲᱛᱤ ᱚᱠᱛᱚ ᱚᱲᱟᱜ ᱨᱮᱭᱟᱜ ᱠᱟᱹᱢᱤ ᱠᱟᱹᱥᱱᱤ ᱨᱮ ᱠᱚ ᱠᱷᱚᱨᱪᱚᱣᱮᱫᱼᱟ ᱠᱚ ᱡᱚᱠᱷᱚᱱ ᱠᱚᱲᱟ ᱠᱚ ᱚᱱᱟ ᱩᱢᱮᱲ ᱨᱮ ᱠᱚ ᱯᱟᱲᱦᱟᱜ ᱠᱟᱱ᱾ ᱡᱮᱜᱮᱛ ᱡᱟᱠᱟᱛ ᱨᱮ ᱑᱘ ᱩᱢᱮᱲ ᱟᱹᱣᱨᱤ ᱦᱩᱭᱩᱜ ᱨᱮ ᱔ ᱠᱩᱲᱤ ᱠᱷᱚᱱ ᱑ ᱠᱩᱲᱤ ᱡᱟᱶᱟᱭᱚᱜ ᱠᱟᱱᱟᱭ᱾ ᱑᱑ ᱚᱠᱴᱚᱵᱚᱨ ᱒᱐᱑᱖ ᱨᱮ ᱮᱢᱟ ᱣᱟᱴᱥᱚᱱ ᱡᱟᱦᱟᱸᱭ ᱫᱚ ᱡᱟᱹᱛᱤᱭᱟᱹᱨᱤ ᱥᱮᱢᱞᱮᱫ ᱨᱮ ᱛᱤᱨᱞᱟᱹᱣᱟᱜ ᱱᱟᱯᱟᱭ ᱟᱸᱥ ᱨᱮᱭᱟᱜ ᱩᱫᱽᱜᱟᱹᱣᱤᱡ ᱡᱟᱦᱟᱸᱭ ᱫᱚ ᱡᱮᱜᱮᱛ ᱡᱟᱠᱟᱛ ᱨᱮ ᱵᱚᱲᱦᱮ ᱜᱤᱫᱽᱨᱟᱹ ᱵᱟᱯᱞᱟ ᱨᱮᱭᱟᱜ ᱢᱩᱪᱟᱹᱫ ᱞᱟᱹᱜᱤᱫ ᱫᱤᱥᱚᱢ ᱥᱟᱣ ᱜᱷᱟᱨᱚᱸᱡᱽ ᱛᱟᱞᱟᱨᱮ ᱞᱟᱹᱭ ᱥᱚᱫᱚᱨ ᱞᱮᱫᱼᱟᱭ᱾ ᱡᱮᱜᱮᱛ ᱡᱟᱠᱟᱛ ᱨᱤᱱ ᱟᱭᱢᱟ ᱜᱤᱫᱽᱨᱟᱹᱠᱚ ᱠᱚ ᱥᱮᱸᱰᱽᱨᱟᱜ ᱠᱟᱱᱟ ᱡᱟᱱᱟᱝᱟᱱᱟᱜ ᱦᱟᱨᱠᱮᱛ ᱨᱮ ᱟᱨ ᱛᱤᱱᱟᱹᱜ ᱜᱟᱱ ᱦᱟᱨᱠᱮᱛᱤᱭᱟᱹᱠᱚ ᱫᱚ ᱰᱟᱸᱰᱚᱢ ᱦᱚᱸ ᱵᱟᱝᱠᱚ ᱰᱟᱸᱰᱚᱢᱚᱜ ᱠᱟᱱᱟ ᱾ 

ᱠᱩᱲᱤ ᱢᱟᱦᱟᱸ ᱫᱚ ᱥᱩᱢᱩᱝ ᱠᱩᱲᱤ ᱠᱚ ᱡᱟᱦᱟᱸ ᱟᱱᱟᱴ ᱠᱚ ᱥᱟᱢᱟᱝ ᱫᱟᱯᱨᱟᱢᱮᱜᱼᱟ ᱚᱱᱟ ᱫᱚ ᱵᱟᱝ ᱢᱮᱱᱠᱷᱟᱱ ᱪᱮᱫ ᱞᱮᱠᱟᱱᱟᱜ ᱦᱩᱭᱩᱜᱼᱟ ᱡᱚᱠᱷᱚᱱ ᱚᱱᱟ ᱮᱴᱠᱮᱴᱚᱬᱮ ᱠᱚ ᱥᱚᱞᱦᱮᱜᱼᱟ᱾ ᱫᱟᱹᱭᱠᱟᱹ ᱞᱮᱠᱟᱛᱮ, ᱠᱩᱲᱤ ᱠᱚ ᱥᱮᱪᱮᱫ ᱜᱮᱭ ᱜᱚᱜᱲᱚᱣᱼᱟ ᱜᱤᱫᱽᱨᱟᱹ ᱵᱟᱯᱞᱟ ᱨᱮᱭᱟᱜ ᱠᱚᱢ,ᱵᱮᱢᱟᱨᱼᱟᱡᱟᱨ ᱟᱨ ᱠᱩᱲᱤ ᱠᱚᱣᱟᱜ ᱵᱟᱹᱲᱛᱤ ᱠᱩᱲᱟᱹᱭᱟᱱ ᱠᱟᱹᱢᱤ ᱠᱚ ᱠᱚ ᱧᱟᱢᱮᱫ ᱛᱮ ᱠᱟᱹᱣᱰᱤ ᱟᱹᱨᱤ ᱠᱮᱴᱮᱡᱚᱜ ᱠᱟᱱᱟ᱾

 ᱥᱟᱹᱠᱷᱭᱟᱹᱛ